19. ΝΟΜΟΣ 4760 της 24/27 Μαΐου 1930 Περί τροποποιήσεως και συμπληρώσεως του Νόμ. 3503 περί καλλιεργείας των αλυκών. Άρθρ.1.-(Καταργείται το άρθρ. 3 του δια του Νόμ. 3503 κυρωθέντος Ν.Δ/τος). Άρθρ.2.-(Κατηργήθη δια του άρθρ. 7 Α.Ν. 933/1937). Άρθρ.3.-Εν περιπτώσει μη παραλαβής υπό του Δημοσίου ολοκλήρου της παραχθείσης καθ’ έκαστον έτος ποσότητος άλατος εντός δύο ετών από της πρώτης καταμετρήσεως, το τυχόν υπάρχον άλας κατά την εποχήν εκείνην κυβίζεται υποχρεωτικώς υπό των οριζομένων υπαλλήλων υπό του υπουργείου Εθνικής Οικονομίας, εφόσον είναι δυσχερής ο δια ζυγίσεως προσδιορισμός της  ποσότητος αυτού, και επί τη βάσει του κυβισμού τούτου καταβάλλεται η υπολειπομένη και κρατηθείσα αποζημίωσις εις τους εργολάβους. Το κατά τα ανωτέρω υπολειφθέν και μη παραληφθέν άλας παραμένει εν ταις αλυκαίς υπ’ ευθύνην και δια λογαριασμόν του Δημοσίου. Άρθρ.4.-Εις τας δυνάμει του 3 εδαφίου του άρθρ. 5 του Νόμ. 3503 υποχρεωτικώς καταργουμένας αλυκάς δεν συμπεριλαμβάνονται εκείναι, αίτινες θα δύναται να χρησιμοπιηθώσιν επί τω αποκλειστικώ σκοπώ όπως ολόκληρος η παραγωγή των εξάγηται και διατίθηται εις το εξωτερικόν. Αι αλυκαί αύται δύναται να ενοικιάζωνται δια πλειοδοτικής δημοπρασίας και δια διάστημα μη υπερβαίνον τα 30 έτη με την υποχρέωσιν των ενοικιαστών όπως ολόκληρον την εξ αυτών παραγομένην ποσότητα εξάγωσι και διαθέτωσιν εις το εξωτερικόν υπ’ ευθύνην των και δια λογαριασμόν των, του Δημοσίου λαμβάνοντος ως μίσθωμα το εκ της δημοπρασίας προκύπτον κατά τόννον άλατος και μη δυναμένου να υποχρεωθή εξ ουδεμιάς αιτίας εις παραλαβήν ουδεμιάς ποσότητος εκ της παραγωγής των αλυκών τούτων. Οι όροι της δημοπρασίας κανονίζονται δια Δ/τος ή δια των όρων της ειδικής διακηρύξεως ενοικιάσεως εκάστης αλυκής. Άρθρ.5.-(Κατηργήθη δια του άρθρ. 6 Α.Ν. 207/1936). Άρθρο.6.-Απαγορεύεται εφεξής να διορισθή ή να διατελή τις ως επιτηρητής αλυκής κειμένης εν τω Νομώ εξ ου ούτος κατάγεται ή εν τω οποίω ασκεί ή ήσκησεν εντός των τριών προηγουμένων ετών τα πολιτικά του δικαιώματα. Άρθρ.7.-Αι λεπτομέρειαι της εκτελέσεως του παρόντος νόμου κανονισθήσονται δια διατάγματος. 